Къалэунэ Мухьэмэд (1294 – 1295)
Къалэунэ Мухьэмэд пIалъищкIэ пащтыхьу щытащ. И япэ хэхыгъуэм, и ныбжьыр илъэси 9 хъу къудейуэ арати, къэралыр дзэпщ Чэтыбгъэ зэрихьащ.
Пащтыхь Мухьэмэд и гъащIэр ирихьэ¬кIащ тэтэр-монголхэм япэщIэту. Абыхэм я дзэ 100.000 хъур, я пащтыхь Гъазан (Гъазан (Къэзан) – тэтэр хъанщ, муслъымэн суннитщ) я пашэу, Сирием щыщ Хьэмус къалэ деж щыпэуври, зауэлI 30.000 фIэкIа мыхъу и дзэмкIэ иригъэкIуэтащ Мухьэмэд. И пащтыхьыгъуэр Мароккэ нэсат, а щIыналъэхэм езым щигъэува и дэIэпыкъуэгъухэм унафэ щащIу. 1341 гъэм дунейм ехыжащ. И япэ тетыгъуэм щыгъуэ къэрал Iуэхур зи пщэ дэлъа Чэтыбгъэрэ пщы         гупымрэ зэгурыIуэри, пащтыхьыр традзри, езы Чэтыбгъэ ягъэуващ.
Пащтыхь Мухьэмэд и япэ тетыгъуэр мазэ 11-щ зэрекIуэкIар, Чэтыбгъэ абы къыкIэлъыкIуащ.